Проект!

**МОТИВИ за приемане на допълнение на Наредбата за определянето и администрирането на местните такси и цени на услуги на територията на Община Рила – съгласно изискванията на чл.28 ал.2 от Закона за нормативните актове.**

**I. Причини, налагащи допълнението на подзаконовия нормативен акт:**

Настоящето предложение за допълнение на Наредбата за определянето и администрирането на местните такси и цени на услуги на територията на Община Рила е по повод Решение от 13.03.2020 г. на Народното събрание на Република България е обявено извънредно положение на територията на страната, в резултат на усложнената епидемична обстановка, свързана с разпространението на COVID-19. По препоръка на Националния оперативен щаб, създаден със Заповед № Р-37 от 26.02.2020 г. на Министър-председателя на Република България са въведени множество противоепидемични мерки, като една от първите, считано от 23.02.2020 г. е преустановяване посещенията в увеселителни и игрални зали, дискотеки, барове, ресторанти, заведения за бързо обслужване, питейни заведения, кафе сладкарници и големи търговски центрове тип МОЛ, с изключение на хранителните магазини и аптеки. Всичко това доведе до затваряне на заведенията за обществено ползване, освен на хранителните магазини и аптеки, действащи на територията на общината до изтичане срока на извънредното положение, което пък от своя страна поставя бранша в положение на обективна невъзможност да изпълнява задълженията си към своите контрагенти и общината. Създалата се обстановка неминуемо ще доведе търговците до изпадане в ситуация на неплатежоспособност и натрупване на задължения, като всякакви съдебни дела за събиране на тези задължения след това ще бъдат безрезултатни, поради липса на приходи, дори и имущество, от което да се удовлетворят кредиторите. Освен всичко друго, това ще доведе и до верижна задлъжнялост и икономически колапс с крайно негативно социално отражение.

 Нормата на чл. 8, ал. 6 от ЗМДТ, че общинският съвет може да освобождава отделни категории лица изцяло или частично от заплащане на отделни видове такси, същата препраща към чл.8, ал.1 , ал.2 от общинската наредба, в която изрично е записано, че общинският съвет може да освобождава отделни категории граждани изцяло или частично от заплащане на отделни такси и услуги, което не може да става за сметка на общинските приходи от такси и услуги. Конкретният размер на облекченията се определя ежегодно с приемането на бюджета на Общината. В ситуацията на извънредно положение или непредвидени обстоятелства тази разпоредба не е приложима. Предвид , което е необходимо да се създадено алинея , която да регламентира освобождаването на лица и след приемането на бюджета.

**II. Цели, които се поставят:**

Целите на този проект са:

- справедливо определяне и регламентиране на нормативните изисквания, съобразно действащите законови разпоредби и социалната действителност

- облекчаване на категории лица в ситуацията на извънредно положение или непредвидено възникнали обстоятелства.

**ІІІ. Финансови и други средства, необходими за прилагането на новата наредба:**

Проектът задопълнение на Наредбата не изисква нови финансови или други средства.

**IV. Очаквани резултати от прилагането:**

Резултатите, които се очакват от прилагането на Наредбата, се свеждат до постигане целите, наложили приемането на същата, а именно на облекчаване на категории лица при извънредно положение или други непредвидени обстоятелства.

**V. Анализ за съответствие с правото на Европейския съюз.**

Предлаганият проект на допълнение на Наредбата за определянето и администрирането на местните такси и цени на услуги на територията на Община Рилае подзаконов нормативен акт за прилагане на отделни разпоредби от по-висока степен, поради което, съответствието му с правото на Европейския съюз е предопределено от съответствието на законите, в случая ЗМДТ.

Доколкото настоящия проект има за предмет подзаконов нормативен акт, който подлежи на приемане от Общински съвет, като орган на местно самоуправление, то приложими са разпоредбите на „Европейската харта за местното самоуправление”. В тази връзка Проектът е съобразен с чл. 3, т. 1 във връзка с т. 2 и чл. 4 от Европейската харта за местното самоуправление.